5. ΒΑΣΙΛΙΚΟΝ ΔΙΑΤΑΓΜΑ της 7/18 Αυγ. 1952 (ΦΕΚ Α΄ 227) (Διόρθ. ημαρτ. ΦΕΚ Α΄ 258 και  313/1952). Περί συγκροτήσεως Συμβουλίου ελέγχου αιθουσών διαλέξεων, συναυλιών, κλπ. και εν γένει χώρων συγκεντρώσεως του κοινού. Έχοντες υπ’ όψιν το άρθρ. 17 παρ. 1 του Α.Ν. 1671/1951 και την υπ’ αριθ. 519/1952 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού, Οικονομικών, Κοιν. Προνοίας και Εσωτερικών Υπουργών, απεφασίσαμεν και διατάσσομεν. Άρθρ.1.-Περί των ληπτέων μέτρων ασφαλείας από κινδύνου υγιεινής, κυκλοφορίας, πυρός ως και πανικού, εις τας αιθούσας διαλέξεων, συναυλιών, κλπ. και εν γένει χώρων συγκεντρώσεως του κοινού, ως ούτοι καθορίζονται δια του Κανονισμού του εγκριθέντος δια του από 24-6/12.9.1949 Β.Δ/τος «περί εγκρίσεως κανονισμού Θεάτρων, Κινηματογράφων κλπ.» γνωμοδοτούν τα κατά τους Α.Ν. 445 και 446 του 1937, ως ούτοι ετροποποιήθησαν μεταγενεστέρως, συμβούλια. Εις τα Συμβούλια ταύτα δεν μετέχουσιν οι αντιπρόσωποι: 1)της Πανελληνίου Ενώσεως Κινηματογραφιστών, 2)των Θεατρικών επιχειρηματιών και 3)του Σωματείου Ελλήνων Ηθοποιών. Το Β.Δ. 24 Ιουν./12 Σεπτ. 1949, περί ου ανωτέρω, κατηργήθη. Αντ’ αυτού βλ. το Β.Δ. 15/17 Μαΐου 1956 εν τόμ. 23Β σελ. 631. Άρθρ.2.-Εις τα Συμβούλια του άρθρ. 1 του Α.Ν. 446/1937 μετέχει άνευ ψήφου και αντιπρόσωπος του Σωματείου υποβολέων, όπου υπάρχει τοιούτος. Εις τους επί του Συντονισμού, των Οικονομικών, της Κοινωνικής Προνοίας και των Εσωτερικών Υπουργούς ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 1019) Σελ. 1019(α) 343-113 Γενικά για τα θέατρα 31.Ξ.α.4-5

[Source: greek_legal_code_raptarchis | Tokens: 1418]